
Šangaj: radnici držali 
šefove kao taocel 



Više od hiljadu radnika migranata 
u šangajskoj fabrici „Šinmej 
elektrik“ sproveli su opsadu svog 
radnog mesta i držali 18 menadžera 
kao taoce. Pobuna je otpočela 
nakon spora zbog uvođenja novih 
drakonskih disciplinskih mera. 
Četiristo pripadnika interventne 
policije okupilo se pred fabrikom 
u pokušaju da spasu zarobljene 
šefove. Veliki broj radnika je 
povređen prilikom okršaja koji su 
usledili, a nekolicini su polomljene 
ruke i noge. Nakon incidenta, 
uprava je odustala od nametanja 
ovih mera, uputivši javno izvinjenje 
radnicima. Štaviše, obećali su i 
povećanje zarada. 

Novim disciplinskim pravilnikom 
bile su predviđene drastične kazne. 
Predugo zadržavanje radnika 
u toaletu tretirano je kao težak 
prekršaj, a predviđena je i mera 
otkaza po hitnom postupku ukoliko 
radnik napravi grešku u radu. 


Radnici u ovoj fabrici zarađuju 
manje od 2.000 juana mesečno 
(240 evra), a kazne kojima mogu 
biti podvrgnuti iznose od 50 do 100 
juana (6-12 evra) za kašnjenje na 
posao ili za zadržavanje u toaletu 
duže od dva minuta. 

U toku dvodnevne opsade fabrike, 
radnici su svoje šefove stavili u 
situaciju da ,,kušaju“ ono što su 
sami zakuvali (ili, da borave u 
,,jami“ koju su sami kopali), tako 
da je menadžerima bilo zabranjeno 
da koriste WC u vreme dok su 
ih radnici držali pod svojom 
kontrolom. 

Štrajk je počeo prošlog petka 
ujutro, a završen u subotu uveče. 
Svi šefovi su pušteni nepovređeni 
nakon što su pristali da preispitaju 
svoju disciplinsku politiku. 

Ovaj događaj je dobar primer 
kako direktna akcija daje rezultate 
ukoliko su radnici odlučni, složni i 
dobro organizovani. 


Rade nam o glavi 

Međunarodni monetarni fond i doma- 
ći neoliberalni ekonomisti pokušavaju 
da preko buržoaskih medija ubede na- 
rod da je sve što nam se dešava priro- 
dno i neizbežno, te da samim tim ne- 
ma svrhe ni buniti se. To je naravno 
ne samo potpuno netačno, nego jed- 
na podla i maliciozna laž. Stvari koje 
,,eksperti“ izgovaraju su toliko krimi- 
nalne da ćemo preneti izjave jednog 
od njih. 

MMF preporučuje stvaranje „održi- 
vog“ penzionog sistema kroz dva „ге- 
šenja“ - Ш kroz smanjenje penzija Ш 
produžavanjem radnog veka. Ova 
dilema je zapravo podvala, pošto 
MMF već pritiska da se sprovede 
drugo rešenje. Profesor Ekonomskog 
fakulteta Milojko Arsić na to kaže: 
„Mislim da je produžavanje radnog 
veka opravdano, ma koliko ljudima de- 
lovalo neprihvatljivo“, i dodaje: „Sve je 
duži ljudski vek, a sve manje ljudi radi. 
Produženje radnog veka je nešto što se 
dešava i u mnogo bogatijim zemljama. 
To se u Srbiji ne može izbeći. Ljudi mo- 
raju to da prihvate kao nužnost.“ 

,,Stručnjak“ Arsić međutim zaboravlja 
da će produžavanje radnog veka oteža- 
ti zapošlajvanje mladih i tako doprine- 
ti rastu ionako enormne nezaposleno- 
sti. Postavlja se pitanje da li je profesor 
fakulteta prevideo ovu jednostavnu 
računicu Ш je namerno izostavio jer 
vladajuća klasa ne brine o zaposleno- 
sti. Štaviše, veća ponuda radne snage 
omogućava gazdama da više ucenjuju 
radnike, a to znači: još lošiji uslovi rada, 
još manje plate, još veća nesigurnost 

Preporučujemo film 


Army of Shadows (1969) 

Nepretenciozan i 
dosta dobar film o 
francuskom pokretu 
otpora za vreme 
Drugog svetskog rata. 
Radnja se odmotava 
polako, ali vreme 
prolazi brzo zbog 
izuzetno napete 
atmosfere i tenzije 
koja traje od početka 
do kraja. Ovo je odličan primer da film ne 
mora da bude pun jurnjave i eksplozija da bi 
gledaoca sve vreme držao „па ivici stolice“. 
Zasnovano na istinitim događajima. 

Waltz with Bashir 120081 

Animirana drama, 
sa veoma jakim 
dokumentarnim 
elementima, koja se 
bavi ulogom izraelske 
vojske u masakru 
koji su hrišćanski 
falangisti sproveli 
nad palestinskim 
civilima u izbegličkim 
kampovima Sabra i 
Šatila, na jesen 1982. 
godine, tokom građanskog rata u Libanu. 
Bilo bi vrlo zanimljivo videti sličan rad koji 
bi obrađivao neke od događaja na prostoru 
bivše Jugoslavije. Zasnovano na istinitim 
događajima. 




Accidental Deathofan 
Anarchist (1983) 



Britanska TV 

postavka predstave 
„Slučajna smrt jednog 
anarhiste“ koju je 
napisao italijanski 
nobelovac Dario 
Fo. Tema predstave 
je istraga par dana 
nakon što je Đuzepe 
Pineli, anarhista i 
železničar, bačen 
sa četvrtog sprata 
policijske stanice 
u Milanu od strane 
inspektora koji su ga ispitivali u vezi sa 
bombom postavljenom na trgu Pjaca 
Fontana. Naknadno j e utvrđeno da su bombu 
postavili fašisti, u okviru strategije dizanja 
tenzije, iza koje su stajale tajne službe Italije 
i NATO. Za više informacija o strategiji 
dizanja tenzije preporučujem dokumentarac 
„Operation Gladio”. Zasnovano na istinitim 
događajima. 




Direktnu akciju možete nabaviti na sledećim mestima: 

BEOGRAD: Knjižare BARABA, PLATO i 
BEOPOLIS; Kafići BROD, BRAT FIDEL i 
BRAT ČE. KRAGUJEVAC: Kafane MAGMA 
i MARKO. SREMSKA MITROVICA: Knjižara 
BUKBAR. UŽICE: Kafić KUĆAČAJA. NIŠ: 
Udruženje ŽENSKI PROSTOR. ZAJEČAR: 
Omladinski centar ZAJEČAR. NOVI SAD: 
Knjižare NUBLU i MALA VELIKA KNJIGA. 

Prodv prokralanla Istorllal 

Kralj je dobar samo u tablićima 


Istorija je pokazala da kapitalististički 
sistem, koji se u poslednjih dvadeset go- 
dina kod nas pojavio u punom ,,sjaju‘, ne 
preza od korišćenja brutalnih i niskih, 
krajnje nazadnih i zločinačkih metoda 
i ideologija, kako bi opravdao i učvrstio 
svoje postojanje. 

Kriminalci koji su tokom bratoubilačkih 
ratova devedesetih opljačkali svoj „početni 
kapital“ u grčevitoj su potrazi za mitovima 
kojima bi opravdali svoja zlodela. Zato ne 
čudi što je vladajuća klasa već duže vreme 
izuzetno angažovana na prekrajanju naše 
istorije, s namerom da zločince, izra- 
bljivače i diktatore iz prošlosti prikaže 
kao heroje. A pritom pokušavajući da 
ocrne partizanske borce koji se nisu 
borili samo protiv fašističkih okupatora 
nego upravo protiv sistema u kojem sada 
zivimo, u kome vladajuća klasa izrabljuje 
ostatak društva. Tako, veličanjem 


predratne građanštine, pokušavaju da 
sistem u kome je ogroman deo društva 
živeo u najgoroj bedi, lišen osnovnih 
civilizacijskih tekovina, nostalgično pred- 
stave kao romantičan i svetao, kako bi 
time kod naivnih stvorili sliku koja pravda 
i njihovu, aktuelnu, pljačku naroda. U 
skladu sa tim treba posmatrati i nedavne 
nekrofilske akrobacije sa lešom kukavice, 
pobegulje i notornog alkoholičara Petra 
„1Г Karađorđevića, koga je narod odavno 
pozdravio sloganom „Kralja Peru na 
banderu! <c . 

Dovlačenje lešina narodnih izdajnika iz 
inostranstva je samo deo kampanje za re- 
habilitaciju nečovečnog monarhističkog 
poretka i koljačkog četničkog pokreta 
iz Drugog svetskog rata. Pokreta kome 
je narod sudio i presudio tokom četiri 
krvave godine narodnooslobodilačke 
borbe. 


U petak 25. januara će se u 
Beogradu održati posled- 
nji čin u sramnom pravnom 
postupku za rehabilitaciju 
Dragoljuba Mihailovića. 
Kako je najavljeno, ročište 
će biti održano u 12h u 
Višem sudu u Timočkoj uli- 
ci u Beogradu. Antifašisti 


će početi da se okupljaju is- 
pred suda već oko 10 časo- 
va, kako bi organizovano 
iskazali protest protiv 
ovog anticivilizacijskog 
postupka. Pridružite se 
borbi protiv prekrajanja 
istorije i slavljenja zloči- 
naca! 


ASI je sekularna, ali i antiklerikalna organizacija 


Pre nekoliko dana obratili su nam se 
iz nedeljnika NIN da iznesemo svoje 
mišljenje o crkvi i religiji, za potrebe 
teksta koji treba da izađe u narednom 
broju NIN-a. U nastavku možete pročitati 
naš odgovor: 

Anarhosindikalistička inicijativa (ASI) je 
prvenstveno sindikalna organizacija, čiji se 
članovi u borbi za svoja prava organizuju na 
radnim mestima, obrazovnim ustanova- 
ma i drugim mestima gde su eksploatisa- 
ni, te stoga širenje ateizma i obračun sa 
religijom ne spadaju u domen naše borbe. 
ASI u svojim redovima ima i deklarisanih 
ateista, koji smatraju da svako istinsko 
oslobođenje podrazumeva i oslobađanje 
od svih religijskih ideja, ali i vernike, koji 
svoju delatnost unutar našeg sindikata ne 
vide kao nešto što je u sukobu sa njihovim 
verskim načelima i praksom. Ipak, kao 
slobodarska organizacija, ASI je nužno i 
sekularna, ali i antiklerikalna organizacija. 
Crkva kao bitan državni ideološki aparat 
vladajuće klase, od legalizacije ima kao svoj 


osnovni zadatak ojačavanje autoriteta onih 
na vrhu, te legitimisanje i opravdavanje svih 
grozota sistema u kome živimo. Kao što je 
SPC ohrabrivala zločince tokom nedavnih 
ratova, a patrijarh svojevremeno blagosi- 
ljao skupove udruženja industrijalaca, onih 
istih koji su zavili u crno stotine hiljada 
radnika tokom pljačkaške tranzicije, tako 
je i danas uloga najveće crkve u Srbiji da 
ojačava nacionalističku i konzervativnu 
ideologiju, bajkama o Kosovu, te norma- 
lizuje organizovane pljačke naroda. No 
njena propaganda nije nezavisna, već je di- 
rektno vezana za interese vladajuće klase. 
Smatramo da samo istinski komunističko 
društvo može biti istinski sekularno. 
Kapitalizam nikada neće obezbediti seku- 
larizaciju društva, jer su mu potrebni svi 
pomoćni mehanizmi kojima može da 
učvrsti svoj opstanak. U tom smislu i nije 
čudno da je ubacivanje veronauke u škole i 
Bogoslovskog fakulteta u okvire BU nešto 
što se desilo za Đinđićevog i Živkovićevog 
mandata - u periodu naj većeg zahuktavanj a 
privatizacione pljačke. 











AKTUILNO 

lakidan e na zdravlu 


Ukoliko se radnik odluči da priušti 
sebi taj „luksuz” da otvori bolova- 
nje duže od 30 dana, on će čekati 
oko tri meseca na isplatu naknade iz 
zdravstvenog osiguranja (RZZO). 
Sličan tretman je, zahvaljujući Za- 
vodu za zdravstveno, obezbeđen 
i trudnicama i porodiljama zapo- 
slenim u privatnim firmama. One 
često i po pola godine čekaju da se 
gazda smiluje i uplati im naknade. 

Nastavnik jedne osnovne škole u 
Zemunu je na bolovanju od sep- 
tembra i već tri meseca sastavlja 
kraj s krajem jer još uvek nije dobio 
naknadu zarade za novembar i 
decembar. Minus na njegovom ra- 
čunu u međuvremenu je porastao 
na 35.000 dinara. On je otvorio 
bolovanje nakon što je saznao da 
boluje od teške i neizlečive bolesti. 
Do danas je primio platu jedino 


za septembar i oktobar, a za ostale 
mesece ni u školi ni u RZZO ne 
pominju kad će biti isplata. Ima 
dvoje dece i svi žive od ženine plate, 
tako da do prvog u mesecu mogu da 
doguraju samo uz gomilu dugova. 

Dok su na bolovanju, radnici pri- 
maju naknadu zarade koja iznosi 
65 odsto redovne plate i koja se, 
kad je bolovanje duže od 30 dana, 
isplaćuje iz Republičkog zavoda za 
zdravstveno osiguranje (RZZO). 
U slučaju trudnica, naknada se 
isplaćuje preko Ministarstva zdra- 
vlja, dok se u slučaju porodilja 
isplaćuje preko Ministarstva rada. 
Kao i drugi radnici na bolovanju, 
mnoge trudnice i porodilje takođe 
imaju veliki problem sa neredovnim 
isplatama. 

Ministarstvo rada i ministarstvo 
zdravlja uporno se pravdaju 



navodnom neažurnošću po- 
slodavaca u podnošenju potre- 
bne dokumentacije za isplatu 
nadoknade za bolovanje, iako 
je potpuno jasno da se sve 
ovo dešava zbog prećutnog 
dogovora koji vlada između 
dobrih pajtaša: države i gazda. 
Upravo inspekcijski aparat 
države, svojom inertnošću, ga- 
zdama daje „zeleno svetlo” da 
nastave sa svojim špekulacijama 
i zakidanjima na platama i na- 
doknadama za bolovanje. Zna- 
mo da radnici čije je zdravlje 
ugroženo nikada neće naići na ra- 
zumevanje i pomoć države, a to 
praksa svakodnevno potvrđuje. 
Ukoliko žele da reše probleme sa 
zaradama i nadoknadama, koji 
očigledno iz dana u dan postaju 
sve teži i brojniji, radnici će 
morati sami da se organizuju i 
da čvrsto stisnu svoje gazde za 
guše. Drukčije to neće ići! 


Pripremaju povećanje školarina! 


Miodrag Popović, prorektor za fi- 
nansije i organizaciju Univerziteta u 
Beogradu, rekao je da će Univerzitet 
u Beogradu tražiti povećanje školari- 
na. On je na RTS-u izjavio da je 
prošle nedelje Senat UB odlučio da je 
povećanje školarina neophodno. ,,Mi 
ćemo podneti zahtev da se školarine 
povećaju u skladu sa inflacijom, 
odnosno za oko 12 odsto“ istakao je 
Popović. 

Daliste 
znali u 

...da je 100 najbogatijih Ijudi 
na planeti tokom 2012. godine 
zaradilo novca dovoljno da se 
četiri puta ukine siromaštvo u 
čitavom svetu? 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


Na pitanje da li je normalno da u 
Srbiji školarine budu četiri puta ve- 
će u odnosu na životni standard, Po- 
pović se složio da to nije normalno, 
ali naglasio da pojedini fakulteti ško- 
larine nisu podizali već godinama i 
dajeto sadaneophodno. Onjedodao 
da se za visoko obrazovanje izdvaja 
svega oko jedan odsto republičkog 
budžeta, što je sedam puta manje 
nego u Nemačkoj. Sa druge strane, 
Ministar Žarko Obradović je rekao 
da nema razloga za povećanje cena 
školarina i najavio pomoć fakulteti- 
ma koji nemaju dovoljno novca. 

Da li će budžetska davanja u viso- 
ko obrazovanje zaista biti povećana 
ili je ovo samo retorička uvertira 


povećanju školarina? Ova dilema 
je lažna, jer se ne treba nadati 
zamrzavanju školarina ili tražiti 
njihovo smanjenje - studenti treba 
da se organizovano bore za ukidanje 
školarina, odnosno za obrazovanje 
koje će biti u potpunosti javno 
finansirano i dostupno svima. 
Sve manje od toga je šibicarenje 
i moljakanje fakultetskih uprava 
i države. Studenti nekih fakulteta 
su prošle jeseni blokadama svojih 
fakulteta dali veoma pozitivan 
primer, koji bi trebali da prate svi 
studenti koji žele da se aktivno bore 
za svoja prava, a ne da bledo prate 
medijski ples između Ministarstva i 
Univerziteta. 













U vreme dok su „predstavnicf radnika u 
zgradi Kongresnog centra u Liverpulu o 
javnom trošku i verovatno pod parolom 
„Zakidanje ali fer“ ćaskali o tome kako 
obezbediti „pošteno“ sprovođenje mera 
štednje, pripadnici organizacija Liver- 
pul protiv mera štednje i Birmingem 
protiv mera štednje, uz podršku drugo- 
va i drugarica iz raznih krajeva Velike 
Britanije, iskoristili su to što je policija 
bila angažovana na obezbeđivanju sku- 
pa u Kongresnom centru i okupirali 
zgradu Gradskog veća, pretvorivši je, 
makar na kratko, u zgradu Narodnog 
veća. 

Aktivisti, koji su ušli u zgradu bez većih 
problema, ukrasili su zauzetu prostori- 
ju transparentima i plakatima, i odmah 
potom na Internetu ostavili saopštenje 
kojim su objasnili razloge svoje akcije. 
Policija je stigla pola sata kasnije, od- 
mah otpočevši sa svojim smešnim pret- 
njama da će hapsiti zbog remećenja 
javnog reda i mira, a za njom se 
pojavio i gradonačelnik Liverpula 
koji je čitajući saopštenje pokušao da 


aktivistima podeli lekcije o „životu u 
stvarnom svetu“ i o tome kako je on bio 
,,socijalista“ pre nego što je „većina vas 
bila rođena“. Pred gomilom neprijatnih 
pitanja koja su mu upućena od strane 
aktivista, i nakon njihovog odbijanja 
da napuste zgradu, gradonačelnik je 
zapretio da će zgrada biti silom is- 
pražnjena, i nakon toga otišao. 

Nakon nekoliko sati provedenih u 
zgradi Gradskog veća, demonstranti su 
odlučili da je napuste. Prilikom izlaska 
dočekani su aplauzima okupljenih gra- 
đana. 

Štrajk poljskih radnikau 
holandskim supermarketima 

Nekoliko desetina privremeno zapo- 
slenih poljskih radnika pokrenuli su 
u ponedeljak štrajk protestujući zbog 
malih plata i nejednakih uslova rada. 
Štrajk je organizovan protiv „Alberta 
Hejna“, najvećeg lanca supermarketa u 
Holandiji, kao i protiv „Tempo Tima“, 
firme koja je posredovala u njihovom 
zapošljavanju. 


Holandski sindikat FNV potvrdio je, 
u izjavi povodom ovom štrajka, da 
su strani radnici u ovoj zemlji „slabo 
plaćeni, proganjani i maltretirani“, do- 
dajući da u lancima supermarketa po- 
lovina radnika radi pod ugovorima o 
privremenom poslu i da lako ostaju bez 
posla, što naročito važi za ,,sezonce“ iz 
Poljske. 

Italijanski fašisti zacvileli jer ih 
nekozastrašuje... 

Kancelarije fašističke partije „Forca No- 
va“ u Bonifati, regionalnom štabu ove 
partije u italijanskoj oblasti Kosenca, 
demolirane su detonacijom eksploziv- 
ne naprave. Fašisti su izjavili da im je 
uništena „obimna dokumentacija o 
članstvu, zastave, transparenti i velika 
količina knjiga“. 

Forca Nova, poznata po brojnim 
napadima na političke protivnike, ho- 
moseksualce i imigrante, ovaj napad 
bezočno je okvalifikovala kao „veoma 
ozbiljan akt zastrašivanja“. O, kakve li 
ironije! 



Centar za liberterske studije predstavlja: 

Petar Kropotkin: Sistem nadnica 

U poslednjem tekstu koji je napisao u 
životu, Kropotkin pokazuje da je svaki 
sistem nadnica besmislen i afirmiše 
anarhokomunističku parolu „Svakome 
prema potrebama, od svakog prema 
mogućnostima“, a u isto vreme kritikuje 
autoritarnu praksu koja počinje da se nazire 
u tadašnjem Sovjetskom savezu. 



Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 





















